Greqia arrin marrëveshje me investitorët privatë
Shefja e FMN tha se Greqia do të arrijë ta realizojë ristrukturimin e borxhit dhe Evropa do t’i kapërcejë problemet ekonomike
Ministri francez i financave Francois Baroin vlerësoi marrëveshjen e arritur në Greqi, me të cilën ajo hodhi një hap kritik për të shmangur mospagimin e detyrimit financiar. Shumica dërrmuese e kredidhënësve ranë dakord të pranojnë humbjen e një pjese të mirë të vlerës së obligacioneve që kishin blerë nga qeveria greke. Marrëveshja pritet t’i hapë rrugën një pakete të dytë financiare shpëtimi për Greqinë. Pas shumë javë diskutimesh intensive, Ministria greke e Financave tha sot se 85.8 për qind e investitorëve privatë që kanë blerë obligacione të qeverisë e kanë nënshkruar marrëveshjen, dhe se ajo synon tani t’i detyrojë me ligj edhe investitorët e mbetur të marrin pjesë. Ajo e zgjati deri në 23 mars afatin për zotëruesit e obligacioneve që i nënshtrohen ligjeve të huaja, prej të cilëve deri më tani 69 për qind e kanë nënshkruar marrëveshjen. "” tha ministri francez i financave Francois Baroin. Në Gjermani, analisti i tregut, Fidel Helmer, thotë se megjithë marrëveshjen, Greqia mund të gjejnë veten në një situatë të ngjashme pas gjashtë muajsh. "thotë analisti i tregut Fidel Helmer. Sipas tij, Greqia duhet të largohet nga euroja për t'u bërë konkurruese. Kriza e borxhit e shkaktuar nga mbishpenzimet, ka bërë që Greqia të mbështetet te paketat ndërkombëtare të shpëtimit financiar që nga maji i vitit 2010. Ministri grek i Financave Evangelos Venizelos tha në Parlamentin grek se “kjo ditë është historike, për parlamentin, për popullin, dhe për ekonominë kombëtare.” Drejtorja menaxhuese e Fondit Monetar Ndërkombëtar, Christine Lagarde, tha në një intervistë se ka besim te monedha e përbashkët euro. Zonja Lagarde tha se beson se Greqia do të arrijë ta realizojë ristrukturimin e borxhit dhe Evropa do t’i kapërcejë problemet e saj ekonomike.